Vita:Tankcsapda (együttes)

message: Két szócikk létezik a témában (Tankcsapda (együttes) és Tankcsapda), az egyiket át kéne irányítani. – HG vita 2009. április 9., 23:03 (CEST)
thread_title: Átirányítás

message: Szia! Ezeket az adatokat a Tankcsapda hivatalos oldaláról pofoztam helyre a tankcsapda.hu tankográfia menüjéből. Itt DVD-k és VHS-ek is szerepelnek ezeket is felpakolhatod.
replies: text: Ez nem üzenőfal, de aláírás és megszólítás a minimum. Javaslom előbb olvasd el az új szerkesztőknek szóló intelmeket, mert most elefánt vagy a porcelánboltban!  – Ary vita 2009. július 25., 20:34 (CEST)

text: Ha körülnéztél volna, láttad volna, hogy van egy külön a Tankcsapda-diszkográfia szócikkre mutató link, ott minden album, videó megtalálható. És mielőtt még azt is széttúrnád szólok, hogy szintén a Tankcsapda hivatalos diszkográfiája alapján készült, és a Baj van!! demó(!) csak 2002-ben jelent meg albumként. A Punk and roll és a Legjobb méreg közös cd-s megjelenése csak újrakiadás. – Ary vita 2009. július 25., 20:34 (CEST)
thread_title:  Diszkográfia 

message: "A trió új nagylemeze november 8-án jelent meg Rockmafia Debrecen címmel, és kizárólag a legnagyobb magyar olajvállalat benzinkútjain kapható."
Ez egy enciklopédia, ki kellene írni, hogy MOL. Most talán nyilvánvaló (nem, amúgy nem az), de évek múlva ne maradjon már homályban! Ennyi erővel a Mi a fasz van-t is ki lehetne cenzúrázni.
139.30.103.93 (vita) 2012. december 15., 04:22 (CET)
replies: text: Nagyjából egyetértek a kritikával. Véleményem szerint viszont azt sem kell feltüntetni, hogy hol kapható, mivel ez enciklopédia, nem pedig reklámfelület. Ennek okán ezt a részt ki is vettem a szócikkből. Köszönet az jogos észrevételért. Hungarikusz Firkász Ide írkássz! 2012. december 15., 05:30 (CET)
replies: text: : Az viszont fontos lehet, hogy saját kiadású lemez, a kiadók megkerülése miatt szokatlanul alacsony áron. (Ezzel is támadva a kiadók nézeteit, miszerint "meg kell fizetni az alkotókat", mert valójában az 5000 Ft-os árból maga az előadó 1000 Ft-ot sem kap meg.) Cikk is volt róla, hogy a kiadók ezt az alacsony árat rossz szemmel nézik. De most nem találom. (Ha más az IP, az előző voltam!) 139.30.105.228 (vita) 2012. december 17., 13:27 (CET)
Érdekes felvetés ez is, de szerintem az együttes szócikkébe ebből csak annyi való, hogy a lemez saját kiadású. A több inkább a lemez önálló szócikkébe tartózna/tartózhatna. Az együttes szócikkébe legfeljebb lábjegyzetben. De mindkét esetben erősen megforrásolva. Hungarikusz Firkász Ide írkássz! 2012. december 17., 13:33 (CET)
thread_title:  A reklám helye 

message: Ezeket áthoztam ide, mert a Wikipédia nem a személyes vélemények közlésének a helye. Ha hasonló vélemény elhangzott nevesebb zenekritikus szájából, akkor természetesen (megfelelő forrásokkal ellátva) visszakerülhetnek a szócikkbe.
replies: text: Sajnos kevesebb figyelmet fordítanak a törzsgyökeres rajongók irányába, előfordul, hogy a zenekar a jól hangzó, ütős korai jól hangzó számai helyett az aktuális, lemezeladó számokat játssza.

text: Sok problémát, konfliktust okoz a rajongók körében, hogy az újabb zenei irányzattal nem az eredeti Tankcsapdát idézi az együttes, hanem  a jegyárak beszedésére pályáz a zenekar. Természetesen ez nem igaz, egyszerűen csak az ilyen számokból, fellépésekből jön a több pénzbeli támogatás. Ezek nélkül sajnos Magyarországon egy művész nem is álmodhat jövőképről. Tehát járjon el minél több rajongó tankcsapda koncertre, mert kell a támogatás!
– HG vita 2020. március 5., 08:31 (CET)
thread_title:  Szubjektív vélemények a szócikkben